NETFLIX-ALKUPERÄISSARJA
Pakenit Brasiliaan.
Enkä paennut.
Rva Monaco perusti hankkeen Brasilian orpolapsien auttamiseksi.
Sen nimi on "Nova Vida".
Lähdit heti miehesi hautajaisten jälkeen? - Kyllä. Minun oli pakko.
Ollakseni hyödyllinen.
Täällä ei saa polttaa.
Eikä valehdella.
En valehdellut. - Etkö?
Entä se, mitä sanoit viimeksi? - Tri Guerra, on myöhä.
Haluaisin tietää, miksi pidättelette asiakastani.
Jos mitenkään voisimme mennä asiaan.
Missä olit ja mitä teit Angelica Petronin kuoliniltana?
18. JOULUKUUTA
YHDEKSÄN KUUKAUTTA MYÖHEMMIN
Huomenta, Nicola. - Huomenta.
Kiitos.
Terve.
Miten menee? - Menettelee.
Laita nämä huomenna.
Koon pitäisi olla oikea.
Ihan ällöttää.
Näytän kotiapulaiseltani.
Halusin onnenkenkäni.
Ne takavarikoitiin tullessasi.
Saat ne lähtiessäsi.
Linda, tämä ei ole hyvä.
Aloitamme huomenna.
Et voi mennä kuulemiseen tuolla naamalla.
Ole rauhallinen ja tyyni.
Valmiina kuulemaan tuomio.
Kiva, kiitos vain.
Kiva?
Miten olisin rauhallinen, kun en vieläkään pääse kotiin?
Yritin, mutta se on vaikeaa.
Se on harvinaista murhajutuissa.
Luin sanomalehdet.
Näen TV-lähetykset ja rekonstruktiot.
He ovat jo päättäneet. Totuus on, että olen hirviö.
Totuutta ei ole olemassa, Linda.
Se muotoutuu oikeussalissa ja ratkaisee, jäätkö tänne vai et.
Toin yllätyksenkin.
Sinun on oltava valmis.
Tähän asti olemme opiskelleet.
Nyt on näytön paikka.
Häiritsenkö? - Mitä teet täällä?
Tulin toivottamaan onnea.
LINDA MONACON VAROTOIMET UUSIA TODISTEITA LÖYDETTY
Tappoiko hän tytön?
Ei epäilystäkään?
Minä aina epäilin ollessani itse syyttäjä.
Jokaisen oikeudenkäynnin aattona -
sanoin hyvää yötä äidillesi ja lukittauduin työhuoneeseeni -
tutkimaan jutun kannesta kanteen.
Lista todistajista.
Jokainen heistä on kuin kirjan luku tarinastamme tuomarille.
Sen pitää mennä todesta.
Luvut on laitettava oikeaan järjestykseen.
Toivotaan, ettei kukaan muuta versiotaan.
Ja kun on puolustuksen vuoro,
toivotaan, ettei heillä ole parempaa tarinaa.
En nukkunut silmänräpäystäkään.
Aihetodisteita, mutta syyte on vankka.
Minulla on hyvät todistajat, fyysisiä todisteita ja motiivi.
Hienoa, että olet luottavainen.
Tämä oikeudenkäynti on sinulle tärkeä.
Kaikki ovat, niinhän opetit.
Ei, tämä on tärkeämpi kuin muut.
Jos kerta tyrit avioliittosikin.
Eikö asioita voi korjata? - Ei. Giovanni on poissa.
Milloin kuulit hänestä? - Isä, älä viitsi.
Saatan sinut ovelle.
Ai, tuo on yhä täällä.
"Tiedätkö, missä appelsiinit kukkivat?"
Vaikka olivatkin sitruunoita.
Heippa.
Uskon asiakkaani lausuntoon ja syyttömyyteen.
Toimittajat kirjoittavat ja puhuvat kuin tuomio olisi jo annettu.
Olette siis aivan vakuuttunut Linda Monacon syyttömyydestä?
Ehdottomasti.
Onko syyttäjällä sitovia todisteita? - Esitettyjen asiakirjojen mukaan -
ei ole syytä huoleen. Astumme oikeuden eteen...
Sinä voit tehdä jotain.
Hän kuoli maaliskuun 4. päivän vastaisena yönä.
Hän näytti vauvana aivan enkeliltä.
...säälilläkin on omat lakinsa.
Hän halusi tavata sinut. Olisi tullut etsimään.
Teidän olisi pitänyt olla paikalla ymmärtääksenne.
Nähdäksenne, miten tärkeää hänelle oli tietää vanhempansa.
Jos olisitte katsonut häntä silmiin,
olisitte ymmärtänyt, että säälilläkin on omat lakinsa.
Sinä voit tehdä jotain.
Etsi se peto, joka hänet tappoi, ja passita elinkautiseen.
Nouskaa ylös.
Assizen tuomioistuin saapuu.
Tuomari Umberto Ventura johtaa puhetta.
19. JOULUKUUTA ENSIMMÄINEN OIKEUSKÄSITTELY
Huomenta kaikille.
Vakuutamme, ettet tehnyt mitään.
Syyttäjä Guerra, asianajajat Arrigoni ja Barone.
Tiedätte, etten vitkuttele.
Tykkään mennä suoraan asiaan.
Sitä samaa toivon teiltäkin. - Monarkki on puhunut.
Ventura vihaa divoja, muista se. - Todistajalista jätettiin määräajassa.
Syyttäjänvirasto ja puolustusasianajaja, te tiedätte kaiken.
Me emme mitään. Kertokaahan, mitä tapahtui.
Syyttäjä Guerra, avauspuheenvuoro on teidän.
Kiitos, tuomari.
Nuori uhri.
Nuori ja hyvin kaunis tyttö -
ja syytetty, jolla on merkittävä sukunimi.
Nämä elementit ovat herättäneet jopa sairaalloista uteliaisuutta.
Oikeudenkäynnin ympärillä kuhisee.
Mutta juttu on yksinkertainen.
Tätä rikosta motivoivat viha ja kosto.
Ne ovat kauheita tunteita, mutta eivät niin sokaisevia,
ettei syytetty olisi voinut toimia harkiten.
Syyttäjänvirasto esittää, miten Linda Monaco -
päätti kylmäverisesti tappaa Angelica Petronin.
Tietäen hyvin myös toisesta uhrista,
lapsesta, jota Angelica kantoi.
Angelicalla oli suuri sydän.
Naiivi sydän,
joka johdatti hänet likaiseen peliin, josta hän toivoi pääsevänsä vapaaksi.
Ennen kuin Linda Monaco -
esti häntä mitä hirvittävimmällä tavalla astumasta pimeydestä takaisin valoon.
Hän teurasti tytön.
Epäröimättä -
ja ilman minkäänlaista katumusta.
Kiitos, olen valmis.
Sitten asianajaja Barone.
Herra tuomari.
Noudatan neuvoanne ja käyn suoraan asiaan.
Angelica Petroni kuoli -
tämän vuoden maaliskuun 3.–4. päivän välisenä aikana.
Loppu.
Loppu. Ei ole muuta.
Elämän loppu,
mutta myös varmuuden loppu.
Sillä kuolema on ainoa varma tosiasia. Ainoa.
Loppujen lopuksi meillä on vain loputon sarja tyhjiä johtolankoja.
Vaikka syyttäjä ruoppasikin kanavat läheltä ja kaukaa,
murha-asetta ei ole.
Kuolinpaikka ja -hetki ovat vain syyttäjä Guerran teorioita.
Hän syyllistyi jo traagiseen virheeseen -
syyttäessään syytöntä,
joka riisti oman henkensä.
Sen sijaan, että hillitsisi teloitusintoaan,
hän päättikin umpimähkään löytäneensä toisen syyllisen.
Syyttäjä tutkii yksipuolisesti. Ennakkoluulojen häikäisemänä.
Sivuuttaen, että uhrilla -
riitti salaisuuksia, ja että tappaja voi hyvin olla joku muu.
Eikä siis Linda Monaco,
joka julistaa olevansa syytön -
vilpittömästi ja varmasti.
Taistelen vapauttaakseni hänet aiheettomista syytöksistä -
ja palauttaakseni syytösten linnakkeen -
alkuperäiseen muotoonsa.
Kasaksi hiekkaa.
Komisario Savini, olette rikosteknikko, joka analysoi nämä kuvat.
Selittäisittekö oikeudelle, mitä kuvissa on?
Kyllä. Uhri, Petroni Angelica, työskenteli juhlaemäntänä Palazzo Tessä -
maaliskuun 3. päivän iltana.
Poliisin iskuryhmä tunnisti 171 juhlavierasta -
ja 678 kuvaa otettiin talteen heidän kännyköistään, kuten myös -
juhliin palkatun kuvaajan kamerasta.
Mikä on ensimmäinen seikka?
Uhrin ja vastaajan läsnäolo samassa paikassa.
Tässä on Angelica Petroni yhdessä kollegansa Silvia Orricon kanssa.
Linda Monaco oli kahden ystävänsä seurassa,
Anna Manfredin ja Lavinia Belein.
Kuvien välissä on 33 sekunnin ero.
Kello on 23,53.
Nämä kaksi kuvaa otettiin minuutin päästä kännyköillä.
Kaavio näyttää uhrin ja vastaajan sijainnin.
Nuolet edustavat katseiden suuntaa ja ne on rekonstruoitu kasvoanalyysistä.
Katsokaa tarkkaan. Tuo katseiden vaihto -
on lopun alkua.
Syyttäjä ei voi kommentoida todisteita.
Aivan oikein.
Angelica Petroni lähti pois,
kuin karkuun rakastajansa vaimon katsetta.
Pelkkää arvailua.
Syyttäjä voi jatkaa.
Komisario, oliko Angelicalla henkilökohtaisia tavaroita mukanaan?
Hänen kollegansa puhuvat repusta, joka hänellä oli tilaisuuksissa.
Löydettiinkö reppu? - Ei sitten mistään.
Voisiko olla mahdollista, että Angelica lähti rakennuksesta -
aikomatta koskaan palata?
Ja että tappaja hankkiutui eroon niin repusta -
kuin kännykästä ja lompakostakin?
Se on hyvin mahdollista.
Enimmillään 18 sekunnin kuluttua -
näemme vastaajan nousseen sohvalta.
Yksitoista minuuttia myöhemmin rouva Monaco oli taas ystäviensä luona.
Siis kello 23,54–00,05.
Yksitoista minuuttia.
Siinä ajassa ehtii murhata jonkun Palazzo Ten puutarhassa.
Näissä kuvissa näkyy toinen säiliöistä tai kala-altaista -
Palazzo Ten puutarhassa.
Alue suljettiin sinä päivänä yleisöltä henkilökuntaa ja pitopalvelua varten.
Säiliöiden vesi virtaa kuvassa näkyvien kanavien läpi -
koko Mantovan ali aina Mincio-jokeen saakka.
Komisario, löysikö rikostekniikka jälkiä uhrista rakennuksen ulkopuolelta?
Riekale hänen mekostaan sotkeutui vedenpuhdistajan lapoihin.
Voisi siis sanoa, että on todennäköistä,
että Angelica heitettiin toiseen Palazzo Ten säiliöistä?
Kyllä. Toinen johtolanka,
joka vahvistaa, ettei uhri poistunut puistosta -
juhlista lähdettyään, on hänen skootterinsa parkkipaikalla.
Kiitos, komisario. Ei muuta.
Asianajaja voi jatkaa vastakyselyä.
Hieno show.
Hyvin vaikuttavaa.
"Katseiden vaihto".
"Lopun alku".
Kuulusteletteko syyttäjää?
Entä jos komisario Savini jää varjoon? - Ei nyt sentään. Jatketaan.
Kuinka tarkasti on mahdollista määrittää -
katseiden suunta? - 94 prosentin tarkkuudella.
Ehkä vastaaja ja uhri katsoivat toisiaan. Se ei ole varmaa.
On se 94 prosenttisesti.
Mutta ei täysin.
Lukuisat vieraat seisoivat tiellä kuin muuri.
Näistä kuvista sitä ei voi päätellä.
Mutta ei kieltääkään.
Emme tiedä, oliko näkymä esteetön.
Oletetaan kuitenkin, että katseet ovat totta.
Yksi tiesi, että huoneessa oli hänen rakastajansa vaimo.
Toinen taas, että huoneessa oli hänen miehensä rakastaja.
Olisi ollut outoa olla katsomatta. Vai mitä?
Emme voi todistaa uhrin ja vastaajan aikeita.
Ei tietenkään.
Onko meillä kuvaa Linda Monacosta menossa ulos?
Ei. - Eipä olekaan.
Olen kiltti, enkä kiistä tri Guerran päätelmiä siitä,
että Angelica Petroni tapettiin palatsin ulkopuolella -
ja heitettiin säiliöön, kuten hän sanoo.
Sitten ne tohtori Guerran mainitsemat yksitoista minuuttia.
Murha tehtiin niiden aikana.
Mutta miksi?
En ymmärrä kysymystä.
Ruumiinavaus määritteli kuoleman kuuden tunnin aikaikkunaan.
Ehkä Angelica Petroni tapettiin minuuttia yli puolenyön,
puoli yhdeltä tai tasan yhdeltä, miten ikinä haluattekaan.
Kuitenkin ennen aamukuutta.
Kyllä, kuten jo selitettiinkin, on epätodennäköistä, että uhri -
poistui puiston alueelta juhlista lähdettyään.
Aivan. Mutta kuka hänet tappoi?
Kuka yhytti Angelica Petronin juhlien ulkopuolella?
Tämä on kysymys.
Enkä valitettavasti tiedä vastausta, mutta syyttäjä väittää tietävänsä sen.
Jos teeskentelen olevani samaa mieltä noista 11 minuutista -
murhan ajankohtana, kysymys jää edelleen auki.
Koska ne kuuluisat 11 minuuttia ovat jälleen yksi tyhjä johtolanka.
Yksitoista minuuttia mustaa aukkoa.
Täydellistä tapahtumien sivuuttamista.
Tyhjyyttä.
Eikä ole ainuttakaan todistetta sitä täyttämään.
Siinä kaikki.
Herra Colombo, asutte Viale Isonzossa Palazzo Ten lähistöllä.
Numerossa 44. Toinen kerros.
Kuulusteluissa huhtikuun 2. päivänä -
sanoitte kuulleenne jotain maaliskuun 3. päivän iltana.
Kertoisitteko mitä?
Tule tänne, narttu. - Mitä helvettiä haluat?
Sitten ylitin kadun ja menin kotiin.
Tulehan, mennään.
Muistatteko paljon kello oli?
Palaan aina kävelyltäni keskiyöllä.
Olen tavallinen tallaaja. - Palataanpa ääniin.
Kuvailisitteko niitä paremmin? Olivatko naiset vanhoja vai nuoria?
Johdattelua.
Yritän puhua selkeästi.
Johdattelemalla.
Herra Colombo, vastatkaa.
Yksi oli nuori ja toinen vanhempi. - Hienoa, kuulotodistaja.
Älkää keskeyttäkö, Barone.
Yksi oli nuorempi, toinen varttuneempi.
Pistän häntä halvalla.
Asianajaja, olkaa hyvä.
Herra Colombo,
anteeksi, että kysyn, mutta kuinka vanha olette?
Täytän 84 vuotta tammikuussa.
Vesimies? - Että mitä?
Ei mitään. Luulin jo, että löytyi jotain yhteistä.
Kaikella kunnioituksella, onko teillä terveysongelmia?
No, sateella vähän kolottaa niveliä.
Ja näettekö nämä lasit?
Tule tänne, narttu. - Mitä helvettiä haluat?
Kuullessanne riidan, näittekö kaksi naista?
En.
Olihan pimeää, eikä näkönne ole entisellään.
Tai ehkä naiset eivät olleetkaan uhri ja vastaaja, vaan ketä lie.
Jos unohdetaan näkökyky,
miten on kuulon laita?
Olen kuin metsästyskoira.
Pystyttekö siis erottamaan kaksi ääntä 100 metrin päästä,
määrittelemään näkymättömien naisten iän -
ja muistamaan kaiken kuukauden ajan, kunnes poliisi otti teidät todistajakseen?
"Pistän häntä halvalla."
Anteeksi?
Niin sanoitte äsken kollegallenne. Kuulen hyvin.
Pitääkö paikkansa?
Pyydämmekö asianajaja Arrigonia vahvistamaan?
Auttakaa kolleganne umpikujasta.
Onko herra Colombon kuulo kuin metsästyskoiralla?
Niin hän sanoi.
Sana sanalta?
Kyllä. - Onneksi olkoon.
Ehkä se tyhjyys täyttyi edes vähän.
Jatkamme puoli kolmelta iltapäivällä. Kaikki lounastauolle.
Mitä? Valehdellako pitäisi?
Silvia, mikä oli suhteesi Angelicaan?
Olin hänen paras ystävänsä ja myös ainoa.
Terve. - Hei.
Miten voit? - Mikäs tässä.
Mennään.
Kertoiko hän suhteestaan Claudio Cavalleriin?
Kertoi, ja kun Angelica näki Lindan... - Odota, anna minä kysyn.
Kun Angelica Petroni näki Linda Monacon, mitä tapahtui?
Näin, että Angelica huolestui, jätti virkansa ja meni takaosaan,
joka oli suljettu. Täällä.
Sitten vielä. Silvia...
"Mitä teit seuraavaksi?"
Ensin soitin hänelle, mutta turhaan.
Hetken päästä menin etsimään häntä. Mutten löytänyt, joten menin tänne -
ja katsoin pylväikön läpi...
Kuule, ei ehkä kannata sohia haarukalla.
Siis kun rakensin tätä kuukauden. Skaala on 1:125...
Entä jos kävisit tupakalla, Andreoli? - Aivan.
Mutta jos ei kuitenkaan käytetä sitä ruokapöytänä.
Toin leivonnaisiakin.
Kiitos.
Olemme valmiit. Hyvää työtä.
Milloin on vuoroni? - Tammikuun kuulemisessa.
Mitä teet lomalla? - Näen vanhempiani.
No niin, heippa. - Heippa.
Näkemiin. - Näkemiin.
Söpö tyttö. Pyytämäsi asiakirjat. - Kiitos.
Alat kiintyä, kävit katsomassakin häntä.
Hän on täällä yksin.
Muistan hyvin, millaista on opiskella kaukana kotoa.
Superhauskaa. - Ilman vertailukohtaa.
Furlan ja De Luca haluavat tavata. - Kiitos.
Mitä teemme Massimo Lorenzin kanssa? - Hän on silminnäkijä.
Linda Monaco soitti isälleen murhayönä kello 00,02.
Sitten Gabriele Monaco soitti turvapäällikölleen Massimo Lorenzille,
jolla on kiristys- ja pahoinpitelyrekisteri. Miksi?
Teoriasi mukaan hänet lähetettiin tarkistamaan, jättikö Linda jälkiä.
Siinä on järkeä. Jos löydämme Lorenzin, ympyrä sulkeutuu.
Ehkä hän tietää kaiken murhasta. - Teoriaa tukee alijäämä Monacon tileissä.
Hänhän raportoi siitä säännöllisesti.
Se on täydellinen fasadi arkaluontoiselle palvelulle.
Nosto tehtiin 4. päivänä, pian rikoksen jälkeen.
Harmi, ettet ole vielä löytänyt Lorenzia.
Jälleen yksi fakta teorian tueksi. Mies katosi 4. maaliskuuta.
Lienee ulkomailla. Tarvitaan malttia. - Tiedätte, mitä ajattelen tutkimuksista.
Ne tulevat kalliiksi meille ja poliisille.
Salakuuntelimme ex-vaimoa ja poikaa kavereineen 36 viikkoa.
Pyöristetään neljäänkymmeneen.
Vielä kuukausi. - Ei käy.
Kaksi viikkoa. Ei enempää. - Piristä häntä numerolla 327.
Mistä puhutte?
Kuvasta 327 Silvia Orricon todistuksessa.
Puramme Lindan alibin ystäviensä Anna Manfredin ja Lavinia Belein seurassa.
Nousihan Linda toki sohvalta,
mutta vain nauttiakseen drinkin lähitiskillä.
Näin hänet koko ajan.
Rva Manfredi, näittekö tekin hänet?
En.
Palataanpa maaliskuun 15. päivään, kun kuulustelin teitä poliisiasemalla.
Olitte odotushuoneessa jonkin aikaa. Muistatteko?
Kauanko pitää odottaa?
En kestä enää.
Pysy rauhallisena.
Sanotaan, ettei Linda mennyt ulos. Onko selvä?
Mitäköhän tämä todistaa?
Sovitte lausunnostanne, eikö vain?
Ei!
Tuomari, nämä naiset eivät ole tottuneet todistamaan.
He valmistautuvat puhumaan totta.
Hän hermostutti heidät odotuttamalla.
Asianajaja... - Anteeksi nyt. Se on hänen visionsa.
Kaksi ystävystä vain tukevat toisiaan vaikeassa tilanteessa.
Valehtelitte auttaaksenne ystäväänne, joka pidätettiin.
Ilman valheitanne hänen alibinsa katoaa.
Kuka tietää. Ehkä teille tähdennettiin, kuinka tärkeä todistuksenne oli.
Perusteettomia syytöksiä.
Tuomari, ei ole mitään... - Asianajaja on hyvä, eikä häiritse.
Valehtelitte maaliskuussa ja valehtelette yhä!
Tuomari, tätä ei voi sallia.
Rouva Manfredi,
teillähän on kaksi lasta. - Kyllä.
Mihin tämä liittyy? - Asianajaja.
Ruggero. Jo riittää. - Eikä riitä.
Minkä ikäisiä?
Stella on kaksi, Paolo kuusi. - Mikä yhteensattuma.
Rangaistus väärästä todistuksesta on kahdesta kuuteen vuotta.
Mitä sanotte lapsillenne?
En nähnyt sinua tiskillä.
Katosit. - Mitä sinä höpiset?
En voi enää valehdella.
Tuomari, todistaja on paineen alla.
Olkaa hyvä, rouva Manfredi.
Linda nousi ja palasi kymmenen minuutin päästä.
Toit juomat meille kaikille.
Ei pidä paikkaansa.
Miltä rouva Monaco näytti palatessaan?
Hän näytti -
järkyttyneeltä.
Senkin valehtelija! - Linda, rauhoitu.
Mitä olen sinulle tehnyt? - Hiljaa! Rva Monaco, rauhoittukaa.
Syyttäjä, oletteko valmis? - Kyllä.
Barone, lykkään todistajien ristikuulustelua.
Miksi ihmeessä?
Ymmärrän, ettei syyttäjä halua hänen valmistautuvan,
mutta rauha on tältä erää menetetty.
Kuuleminen lykkääntyy.
Jatkamme ensi vuoden puolella tammikuun kahdeksantena kello 9,30.
Hyvää joulua kaikille.
Se oli paha isku.
Oikeudenkäynti päättyi katastrofiin.
Kiitos, Ottavio.
Juuri tätä intoa kaipasinkin.
Vittorio.
Kerro hyviä uutisia.
Onko Anna Manfredista mitään?
Jotain kuulustelua varten, jota lykättiin kiitos Luojan,
johon en uskokaan.
Hän piti vaatekauppaa miehensä kanssa.
Mutta se meni konkkaan puoli vuotta sitten.
Mallivaimo ja -äiti.
Sanoit, että heihin voi luottaa.
Onko vika minun? - Ei minunkaan.
Asianajaja? - Älä keskeytä, kun riitelemme.
Auttakaa jätkät, olen etulinjassa. - Sitähän sinä halusit.
Ruggero... - Oikea rauhan tyyssija.
Vain te.
Toimistoonne.
Mara, arvioisitko tilanteen?
No niin, lähditte oikeuskäsittelyyn kuin autot,
jotka Grand Prix'ssä törmäävät heti. Älkää katsoko noin.
Avauspuheenvuorossanne hyökkäsitte syyttäjää vastaan, joka voitti.
Ja hän on? - Suututitte Venturan.
Tiedämme varsin hyvin, millainen valta päätuomarilla on.
Kaiken kukkuraksi Lindan hyvin hauras alibi romahti täysin.
Vastauksena kysymykseenne, olen Mara Raimondi.
Asianajaja ja tri Monacon holdingyhtiön lakipäällikkö.
Minä kuuntelen.
Yritän tuhota syytteet. - Pelatkaa puolustuspeliä.
Parhaiten todistan Lindan syyttömyyden ohjaamalla epäilyt muualle.
Olen tehnyt yhteistyötä tutkijani, Vittorio De Grandisin, kanssa.
Tutkimme seuralaispalvelun asiakkaat. Mutta he eivät halua puhua meille.
Valitettavasti ei ole viitteitä siitä, että joku muu olisi syyllinen.
Olemme silti oikeilla jäljillä.
Ellei pysty rakentamaan, täytyy tuhota. - Työllistän monia ihmisiä.
Olemme hyväntekijöitä, Linda ja minä. Koko kaupungin pitäisi rakastaa meitä.
Mutta sen tytön kuoltua ilma ympärillämme muuttui.
Se löyhkää kateudelta. Meidän halutaan tuhoutuvan.
Ja te vain keksitte tekosyitä.
Teen parhaani. - Parhaanne?
Ei. Se ei riitä.
Miksi valitsin teidät?
Kun tarjolla oli vanhempia ja kokeneempiakin?
Koska tämä on elämänne tilaisuus. Mutta tyritte jo alkumetreillä.
Nousen vielä.
Toivottavasti.
Sillä tästä eteenpäin Mara pysyy rinnallanne.
En tarvitse holhoojaa.
Teidän on alettava voittaa.
Muuten otan tilallenne -
jonkun, joka voittaa.
Tiesittekö, että tyttärenne oli prostituoitu?
Ei Angelica tekisi sellaista.
Hän oli kiltti tyttö.
Kerran kutsuin Angelican yökylään. Hän unohti pyjamansa.
Hän oli sellainen. - Millainen?
Hän oli fiksu, ymmärsi kaiken heti,
mutta saattoi unohtaa yksinkertaiset asiat.
Mitä mietit?
Sitä mitä hän sanoi.
Että hän oli sisältä tyhjä.
Toisinaan sitä ei huomannut,
mutta se oli aina siellä.
VIELÄKÖ VALVOT?
KUTEN SINÄKIN. MITEN MENEE?
EI MENE.
Missä olet ollut?
Paiskimassa töitä sinulle.
Haluatko kertoa jotain?
Minäkö?
Et saa hermostua oikeudessa. - Hiljaako pitäisi olla?
Kyllä, juuri niin.
Tiesimme videon voivan johtaa epäselvään tulkintaan.
Pystyin vain vetoamaan jännitykseen.
Mutta kuuntelisit. - Miten se menikään?
"Pistän häntä halvalla." Aivan.
Hyvä on.
Olemme tasoissa. Köniin tuli.
Tarvitsen apuasi. - Miten?
Kerroin jo kaiken.
Syyttäjä johdatteli Annaa mielensä mukaan.
Valehteliko hän?
Tietenkin.
Etkö usko?
Hyvä on.
Hänellä oli varmasti syy valehdella.
Kerro hänestä.
8. TAMMIKUUTA TOINEN OIKEUSKÄSITTELY
Rva Manfredi,
päätin ristiikuulustella vain teitä. Sillä te puhuitte vastoin -
alkuperäistä lausuntoanne.
Saanko kysyä, miksi muutitte versiotanne?
Linda on hyvä ystävä, halusin auttaa.
Mutta tyttö kuoli enkä voi valehdella.
Koskaan ei ole myöhäistä totuudelle, mutta parempi sanoa se heti.
Niin.
Pyydän anteeksi teiltä kaikilta.
Toivotaan, että olette tällä kertaa vilpitön.
Pyysittekö Linda Monacolta isoa lainaa?
Kyllä. - Helmikuussa, eikö niin?
Niin. - Miten kävi?
Linda halusi miettiä asiaa.
Sitten hänet pidätettiin. Annettuanne lausunnon tri Guerralle,
menitte tapaamaan häntä vankilassa. - Kyllä.
Ja pyysitte jälleen lainaa.
Vastatkaa.
Kyllä, mutta...
Mutta mitä?
Linda selvästi kertoi, ettei se ollut mahdollista.
Niin. - Ja koska laina ei onnistunutkaan,
jouduitte tekemään konkurssin.
Onko näin?
Tässä on kopio asiakirjasta.
No, näinhän se on. Hakeuduin konkurssiin.
Ettekä ottaneet sitä hyvin.
Olin pettynyt. - Pettynyt.
Lähditte tapaamisesta sanomatta hyvästejä.
En muista. - Ette muista.
Kerron hieman itsestäni.
En ole täkäläisiä.
Synnyin Napolin Via Chiaiassa, mutta olen asunut täällä pitkään.
Tunnen kaupungin. Tai ainakin luulin niin.
En halua halveerata elämäntarinaanne tai ajatuksianne, mutta mitä haette takaa?
Linda Monacoon suhtaudutaan vihamielisesti.
On kateutta ja tekopyhyyttä. Se ajaa myös teitä, rouva.
Ette murehtineet ystävästänne, vaan edessä siintävästä konkurssista.
Linda uskoi, että olette hänen parhaita ystäviään.
Ilmankos hän menetti malttinsa.
Hän luotti ystävyyteenne niin paljon, ettei kertonut -
puolustukselle tästä tapauksesta, evätystä lainasta.
Sellainen ihminen hän on.
Linda Monaco ei osannut kuvitellakaan, miten se vaikuttaisi käytökseenne.
Mutta kerroin totuuden. Linda lähti juhlasalista.
Mistä totuudesta puhutte? Ensin sanotte yhtä, sitten toista.
Ainoa totuus on, että teillä oli hyvä syy perua sananne.
Siinä kaikki.
Oikeuskäsittely siirtyy tammikuun 11. päivään.
Et taida ymmärtää, miten tämä toimii. Minua ei jätetä ulkopuolelle.
Mitä päätätkin oikeussalissa tehdä, kerrot ensin.
Vai niin? Odotin aplodeja.
Tuhosin todistajan, kuten Guerrakin.
Eikä mitään kiitosta. - Minun kuuluu tietää!
Anteeksi, että häiritsen tähän aikaan, mutta Lorenzi soitti pojalleen.
Pistä pyörimään.
Haloo? - Marco? Minä täällä.
Missä helvetissä olet?
En voi kertoa tai puhua pitkään. - Halusin toivottaa hyvää uutta vuotta.
Joopa joo. Senkin paskiainen. Tajuatko yhtään, mitä teit?
Kuuntele, minä...
Väität olevasi kuivilla, haluat nähdä minut -
ja katoat kuukausiksi. Arvaa mitä. Haista vittu.
Mistä hän soitti? - Hotellista Kap Verdestä.
Pyysimme heti paikallispoliisin yhteistyötä,
mutta mies ehti häipyä hotellista.
Ei hän ole pitkälle ehtinyt. Varoitetaan Interpolia.
Hei. Kuulin oikeudenkäynnistä radiossa. Mitä aiot tehdä?
Mennä kotiin.
Selvä, hyvä on. Tekstailemme, lähettelemme ääniviestejä.
Entä jos tapaisimme?
Hei, kaunotar. Mitä kuuluu? - Hyvää.
Giovanni?
Andreoli. Mitä nyt?
Silvia Orrico soitti. Joku lähestyi häntä kodin ulkopuolella.
Lähetä partioautot ja sano, että tulen. - Tapahtuu.
Iltaa, rouva. - Hyvää iltaa.
Hei. - Hei.
Peremmälle.
Mitä kuuluu? - Hyvää.
Tänne päin.
Sinua siis uhkailtiin? Miten?
Olin menossa tanssimaan ja tyyppi tuli tyhjästä.
Käski olla puhumatta huomenna.
Miltä hän näytti?
En tiedä. Hänellä oli villapipo ja huivi. En nähnyt kasvoja.
Poliisi on joka tapauksessa täällä koko yön.
Olet turvassa, lupaan sen.
Selvä.
Kiitos, että tulit.
Joko söit? - En.
Pitsaa? - Miksei.
Soitan saman tien. - Kiva.
Iltaa, tilaisin kaksi pitsaa.
PETRONIN MURHA: LINDA MONACO PIDÄTETÄÄN
Mitä haluat?
Margherita, kiitos. - Selvä.
Niin, kaksi margheritaa.
Selvä.
Kiitos.
BESTIKSET
Nähdään, kiitos.
Voinko kysyä jotain?
Oletko aina näin todistajien kanssa?
Miten näin?
Olemme nähneet 20 kertaa. Kysyit miljoonia kysymyksiä.
Et ole mikä tahansa todistaja.
Pane se pois. - Kyllä minä kuulen.
Oliko hän rakastunut? Siis Claudioon.
Niin hän luuli.
Kunnes tajusi, että mies on mulkku.
Mitä luulet, oliko se hän,
joka pakotti prostituutioon?
En tiedä.
Luultavasti.
Silvia, puhutaan teistä ja Angelicasta.
11. TAMMIKUUTA KOLMAS OIKEUSKÄSITTELY
Miten tapasitte? - Työskentelimme samassa toimistossa.
Olin hänen paras ystävänsä. Puhuimme joka päivä.
Pysy rauhallisena. - Yritän.
Kertoiko Angelica seuralaisringistä?
Ei koskaan. Ehkä häntä hävetti.
Kuulostaa harjoitellulta. - Asianajaja.
Ei pidä paikkaansa.
Ehkä Angelica ei pyytänyt minua mukaan säilyttääkseen ystävyytemme.
Niin sanoin itselleni.
Tuomari, ymmärrän, että on kyse uhrin maineesta,
mutta pysytään faktoissa. - Aivan niin.
Silvia, työskentelittekö 3. maaliskuuta Angelican kanssa Palazzo Tessä?
Kyllä.
Olitte yhdessä. Muistatteko, miten ilta meni?
Tiesin suhteesta Claudio Cavalleriin.
Angelica säikähti nähdessään tämän vaimon.
Linda Monacon.
Niinpä hän lähti. Hän pelkäsi.
Anteeksi tuomari, mutta onko neiti Orrico selvännäkijä?
Sanoiko Petroni pelkäävänsä, vai keksittekö sen itse?
Älkää loukatko todistajaa. Nämä ovat faktoja.
Eivätkä ole, vaan olettamuksia. Ymmärrän kyllä puhetta.
Silvia, mitä teitte Angelica Petronin lähdettyä?
Ensin yritin huutaa, mutta hän ei kääntynyt.
Menin perässä ulos, mutta hän hävisi.
Palasin sisäänkäynnille -
ja käännyin takaisin kohti säiliöitä.
Sitten näin hänet.
Tuomari. Jos sallitte... - Olkaa hyvä.
Haluan vain huomauttaa, meillä ei ole nyt kuvaa,
mutta sisäänkäynnin ja säiliöiden välillä on matkaa.
Yöllä näkyvyys on huono.
Mikäli syyttäjä Guerra toisin väittää, hän johtaa harhaan.
En johda ketään harhaan.
Vahvistaakseni Silvia Orricon lausunnon -
näytän teille yökuvan -
Silvian osoittamalta paikalta.
Tämä on yksi 678 kerätystä kuvasta.
Sen otti juhlavieras pylväikön suulla -
kello 23,56. Siis niiden pahamaineisten yhdentoista minuutin aikana,
jotka asianajaja Baronen mukaan ovat tyhjiä, vaikka täyttyvätkin hyvää vauhtia.
Mistä helvetistä kuva ilmaantui?
Syyttäjä Guerra, kuvaa ei ole listalla. - Siellä se on muiden joukossa.
Merkitty numerolla 327.
Ehkäpä aliarvioitte sen, koska ette zoomanneet.
Angelicalla oli päällään samanlainen tumma ihonmyötäinen leninki,
kuten oli vastaajallakin.
Pituus vastaa Angelica Petronin ja Linda Monacon mittoja.
Silvia,
jota poliisi kuulusteli maaliskuun 14.–15. päivän välisenä yönä,
ja jonka itse tapasin 15. päivän aamuna, uskoo nähneensä jotain.
Itse asiassa jonkun muun kuin Angelican.
Kertoisitteko kenet?
Tiedämme jo lausunnon, se voi olla kuka vain.
Asianajaja odottaa omaa vuoroaan.
Silvia, vastatkaa vain.
Onko jokin vialla?
Olen pahoillani.
En voi enää vaieta.
Minä se olen.
Kuvassa Angelican kanssa.
Minä tapoin hänet.
Tekstitys: Katariina Uusitupa